SECURE จัดโครงการ CSR “เตือนภัยโลกไซเบอร์”
SECURE จัดโครงการ CSR “เตือนภัยในโลกไซเบอร์” ให้ความรู้เกี่ยวกับ Cyber Security และการใช้เทคโนโลยีต่างๆ ในชีวิตประจำวัน
SECURE จัดโครงการ CSR “เตือนภัยในโลกไซเบอร์” ให้ความรู้เกี่ยวกับ Cyber Security และการใช้เทคโนโลยีต่างๆ ในชีวิตประจำวัน
28 ก.ย. 2565

นายนักรบ เนียมนามธรรม ประธานเจ้าหน้าที่บริหาร บริษัท เอ็นฟอร์ซ ซีเคียว จำกัด (มหาชน) หรือ SECURE พร้อมด้วยทีมผู้บริหาร เเละพนักงาน จัดโครงการ CSR “เตือนภัยในโลกไซเบอร์” ซึ่งเป็นการบรรยายให้ความรู้เกี่ยวกับ Cyber Security และการใช้เทคโนโลยีต่างๆ ในชีวิตประจำวัน โดยมีนักเรียนชั้นมัธยมศึกษาตอนปลายและคณะอาจารย์เข้าร่วมกิจกรรม ณ โรงเรียนท่ามะขามวิทยา อำเภอโพธาราม จังหวัดราชบุรี
สำหรับโครงการดังกล่าวจัดขึ้นโดยมีวัตถุประสงค์เพื่อให้ความรู้ด้าน Cyber Security แก่บุคคลทั่วไป เสริมสร้างองค์ความรู้ ความเข้าใจ สามารถใช้เทคโนโลยีได้อย่างปลอดภัย โดยเฉพาะการใช้โซเชียลมีเดีย และการรู้เท่าทันกลอุบายของมิจฉาชีพเพื่อไม่ให้ตกเป็นเหยื่อในการก่ออาชญากรรมทางไซเบอร์ ขณะเดียวกัน SECURE ยังได้มอบเครื่องใช้ไฟฟ้าที่จำเป็น ชุดนักเรียน และสมทบทุนอาหารกลางวันให้กับนักเรียนอีกด้วย